Voidritteleitä kotimaisista puulajeista
Voidritteleitä kotimaisista puulajeista. Koetellakseen, voisiko kotimaisista puulajeista tehtyjä voidritteleitä käyttää Englantiin vietävää voita varten, on senatin maanviljelystoimituskunta teettänyt semmoisia voidritteleitä koivusta, lepästä ja kuusesta. Drittelit on lähetetty toiminimellä Arthur H. Borgströmille Hankoniemeen täytettäviksi, osaksi hapahkolla osaksi tuoreella voilla. Samaan aikaan pannaan voita saksantammesta tehtyihin dritteleihin. Voi saa sitte olla dritteleissä Hankoniemen voinäyttelyyn asti, jolloin palkintotuomarit sen tarkastavat. Voi lähetetään sen jälkeen Englantiin myytäväksi. - Siellä saatavasta hinnasta käynee sitte jossakin määrin päättäminen, ovatko kotimaiset puulajit katsottavat soveliaiksi puheena olevaan tarkoitukseen.

[Lähde: Uusi Suometar 19.4.1890 sivu 2]

Anonyymi
Uusi Suometar
1890